Lav et referat af nedenstående tekst:

Tekst:
På næsten samme tid fik beredskabet tre opkald om færdselsuheld tirsdag eftermiddag. Det første opkald kom klokken 16.52. Meldingen var, at to biler var stødt sammen på Aggersundvej nord for Aggersundbroen. Bilisterne var hurtigt ude af bilerne, og umiddelbart er der ikke nogen melding om alvorlig personskade, ligesom trafikken også kun blev påvirket minimalt. Det fortæller Jesper Sørensen, der er vagtchef ved Nordjyllands Politi. 13 minutter efter – klokken 17.05 – kom der to meldinger på samme tid. Den ene drejede sig om et uheld på Kobbersholtvej nordøst for Hjørring, hvor en motorcyklist var væltet. Hvordan det præcis er sket, ved man endnu ikke, men i første omgang er beskeden fra politiets folk på stedet, at det er sket ”ved egen uforsigtighed”. Motorcyklisten er sluppet fra uheldet uden skader. Alligevel blev han taget med til tjek på sygehuset. På præcis samme tidspunkt var to biler kørt sammen på Mariendals Mølle Motorvejen i nordgående retning. - Det er formentlig harmonikasammenstøds-lignende, siger vagtchefen. Heller ikke ved dette uheld skete der alvorlige personskader. Opdatering: Kort efter artiklen blev bragt, fandt endnu et færdselsuheld sted. Det skete foran Tech College på Øster Uttrup Vej, hvor to biler kørte sammen. En passager i en af bilerne har muligvis fået et brud på foden ved sammenstødet, men ellers er der ikke sket alvorlige skader.

Referat:
Tirsdag eftermiddag fik beredskabet meldinger om tre færdselsuheld i det nordjyske. Ingen er kommet alvorligt til skade ved uheldene.